

Bosna i Hercegovina

Federacija Bosne i Hercegovine

Hercegovačko-neretvanska županija

GRAD MOSTAR

Hrvatski jezik

**RJEŠENJE**

**o konačnom imenovanju predsjednika i članova upravnog vijeća ustanove**

**Centar za prevenciju i izvanbolničko liječenje ovisnosti Mostar**

Predlagač:Gradonačelnik

Obrađivač: Odjel društvenih djelatnosti

Mostar, svibanj 2021. godine

Na temelju članka 12. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije BiH, broj 12/03, 34/03 i 65/13), članka 64. stavak 8. Zakona o zdravstvenoj zaštiti (“Službene novine Federacije Bosne i Hercegovine”, broj 46/10 i 75/13) i članka 28. Statuta Grada Mostara („Gradski službeni glasnik Grada Mostara“, broj 4/04 i „Službeni glasnik Grada Mostara“, broj 8/09 i 15/10) Gradsko vijeće Grada Mostara na \_\_\_ sjednici održanoj dana\_\_\_\_\_\_\_\_ 2021.godine, d o n o s i

# R J E Š E NJ E

**o konačnom imenovanju predsjednika i članova upravnog vijeća ustanove Centar za prevenciju i izvanbolničko liječenje ovisnosti Mostar**

**Članak 1.**

U Upravno vijeće ustanove Centar za prevenciju i izvanbolničko liječenje ovisnosti Mostar imenuju se:

1. Gorjana (Petar) Smiljanić, predstavnik osnivača-predsjednik

2. Marko (Tomislav) Martinac, predstavnik Ministarstva zdravstva HNŽ-a-član

3. Dario (Izet) Ičanović, predstavnik stručnih radnika zdravstvene ustanove-član

Članak 2.

Mandat predsjednika i članova upravnog vijeća iz članka 1. ovog rješenja traje 4 (četiri) godine od dana imenovanja.

**Članak 3.**

Ova Odluka stupa na snagu danom donošenja i objavit će se u „Službenom glasniku Grada Mostara“.

Predsjednik Gradskog vijeća

Broj:\_\_\_\_\_\_\_\_\_\_\_\_\_\_/21

# Mostar,\_\_\_\_\_\_\_\_\_\_2021.godine Salem Marić

### O B R A Z L O Ž E NJ E

## Pravni temelj za donošenje Odluke

Pravni temelj za donošenje navedene Odluke je odredba članka 12. Zakona o ministarskim, vladinim i drugim imenovanjima Federacije Bosne i Hercegovine (“Službene novine FBiH” broj 12/03, 34/03, 65/13) kojom je, između ostalog, propisano da nakon intervjua i na temelju u potpunosti dokumentiranih odluka svakog člana povjerenstva, povjerenstvo za izbor će putem pisane preporuke predložiti rang-listu sa najboljim kandidatima odgovornom javnom službeniku na daljnje razmatranje.

Člankom 64. stavak 8. Zakona o zdravstvenoj zaštiti (“Službene novine Federacije Bosne i Hercegovine”, broj 46/10 i 75/13) je propisano da predsjednika i članove upravnog vijeća zdravstvene ustanove koja je u vlasništvu općine imenuje i razrješava općinsko vijeće na prijedlog općinskog načelnika.

Ovlaštenje za donošenje Odluke od strane Gradskog vijeća regulirano je odredbom članka 28. Statuta Grada Mostara („Gradski službeni glasnik Grada Mostara“, broj 4/04 i „Službeni glasnik Grada Mostara“, broj 8/09 i 15/10).

1. **Razlozi donošenja Odluke**

Mandat upravnog vijeća Centra za prevenciju i izvanbolničko liječenje ovisnosti Mostar je istekao, a zbog nepostojanja Gradskog vijeća Grada Mostara, nije moglo biti imenovano novo upravno vijeće.

Sukladno Odluci o kriterijima i postupku za imenovanje upravnih odbora/upravnih vijeća javnih ustanova čiji osnivač je Grad Mostar te njihovim pravima, obvezama i odgovornosti („Službeni glasnik Grad Mostara“, broj 5/05) raspisan je Javni oglas za imenovanje predsjednika i članova upravnih vijeća zdravstvenih ustanova kojima je osnivač Grad Mostar. Rok za prijavu na isti je bio 15 dana od dana objavljivanja oglasa u Službenim novinama Federacije Bosne i Hercegovine.

Gradonačelnik Grada Mostara je imenovao Povjerenstvo za izbor predsjednika i članova upravnih vijeća zdravstvenih ustanova kojima je osnivač Grad Mostar, koji su, nakon pregleda dostavljene dokumentacije i izvršenih intervjua sa kandidatima, sačinili rang listu sa najboljim kandidatima.

1. **Sredstva za realiziranje Odluke**

Za provođenje Odluke nisu potrebna dodatna financijska sredstva u Proračunu Grada Mostara.