****

BOSNA I HERCEGOVINA

FEDERACIJA BOSNE I HERCEGOVINE

HERCEGOVAČKO-NERETVANSKI KANTON

GRAD MOSTAR

BOSANSKI JEZIK

**O D L U K A**

**O PROGLAŠENJU JAVNOG INTERESA**

**ZA PROJEKAT „REKONSTRUKCIJA RASKRSNICE NA M17, STACIONAŽA 7+800 km, SJEVERNI ULAZ U GRAD MOSTAR (DIONICA POTOCI)“**

Predlagač: Gradonačelnik

Obrađivač: Odjel za finansije i nekretnine, Služba za nekretnine

Mostar, april 2021. godine

Na osnovu člana 14. stav 4. Zakona o eksproprijaciji ("Službene novine Federacije BiH", br. 70/07, 36/10, 25/12, 34/16), člana 28. Statuta Grada Mostara („Gradski Službeni glasnik Grada Mostara“ broj: 04/04, „Službeni glasnik Grada Mostara“ broj: 8/09 i 15/10), u vezi sa Odlukom Vlade Federacije Bosne i Hercegovine V.broj 640/2021 od 15.04.2021.godine („Službene novine Federacije Bosne i Hercegovine“ broj: 31/21), te Izmjena i dopuna Regulaconog plana „Zalik“ („Službeni glasnik Grada Mostara“ broj 11/12), na prijedlog Gradonačelnika, Gradsko vijeće Grada Mostara, na \_\_\_\_\_ sjednici održanoj dana \_\_\_\_\_\_\_\_\_\_ 2021. godine, donijelo je

**O D L U K U**

**O PROGLAŠENJU JAVNOG INTERESA ZA PROJEKAT „REKONSTRUKCIJA RASKRSNICE NA M17, STACIONAŽA 7+800 km, SJEVERNI ULAZ U GRAD MOSTAR (DIONICA POTOCI)“**

**I**

Utvrđuje se da je projekat „Rekonstrukcija raskrsnice na M17, stacionaža 7+800 km, sjeverni ulaz u grad Mostar (dionica Potoci)“, odnosno rekonstrukcija i izgradnja denivelisane raskrsnice na magistralnoj cesti M17 i sjevernom ulazu u grad Mostar od javnog interesa za Grad Mostar.

**II**

Utvrđuje se da je JP „Ceste Federacije BiH“ d.o.o. Sarajevo korisnik eksproprijacije nekretnina potrebnih za realizaciju projekta iz tačke I ove Odluke, i to na parcelama pobliže označenim kao k.č. 1857/12, k.č.1857/5, k.č.1855/4, k.č.1855/3, k.č.1855/12, k.č.1880/2, k.č.1879/1, k.č.1880/1, k.č.1858/2, k.č.1858/5, k.č.1858/3, k.č.1885/6, k.č.1885/12, k.č.1885/2, k.č.1885/4, k.č.1885/9, k.č.1885/11, k.č.1884/6, k.č.1884/1, k.č.1884/3, k.č.1884/5, k.č.1884/18, k.č.1884/16, k.č.1884/4, k.č.1884/14, k.č.1886/9, k.č.1886/6, k.č.1886/3, k.č.1860/8, k.č.2397/1, k.č.2877, k.č.1878/3, k.č.1886/2, k.č.1878/1, k.č.1878/2, k.č.2410/92, k.č.2410/211, k.č.2410/315, k.č.2410/316, k.č.240/319, k.č.2410/343, k.č.2410/153, k.č.1931/2 – po starom premjeru k.o. Mostar (novi premjer: k.č. 25/67, k.č.25/13, k.č.25/23, k.č.25/8, k.č.25/68, k.č.31, k.č.32/2, k.č.34, k.č.35, k.č.36/1, k.č.39, k.č.40, k.č.59/2, k.č.41, k.č.59/1, k.č.59/4, k.č.65, k.č.66, k.č.72/1, k.č.74, k.č.89, k.č.91, k.č.73, k.č.90, k.č.87, k.č.88/1, k.č.88/2, k.č.27, k.č.33, k.č.92, k.č.93, k.č.118, k.č.2095/1, k.č.2096 k.o. Mostar I), a sve u skladu sa Elaboratom eksproprijacije.

**III**

Nalaže se korisniku eksproprijacije da pokrene postupak eksproprijacije nekretnina.

**IV**

Sredstva za realizaciju ove Odluke osigurat će korisnik eksproprijacije JP „Ceste Federacije BiH“ d.o.o. Sarajevo.

**V**

Za realizaciju ove Odluke, zadužuje se JP „Ceste Federacije BiH“ d.o.o. Sarajevo, Federalno ministarstvo prometa i komunikacija i Grad Mostar, svako u okviru svojih nadležnosti.

**VI**

Odluka stupa na snagu osmog dana od dana objavljivanja u „Službenom glasniku Grada Mostara“.

**Broj: \_\_\_\_\_\_\_\_\_\_\_\_\_\_\_\_\_\_\_/2021 PREDSJEDNIK**

**Mostar; \_\_\_\_\_\_\_\_\_2021.godina**

**---------------------------**

**Veza: spis UPI -05/2-27-3504/21**

**O B R A Z L O Ž E N J E**

**I - PRAVNI OSNOV**

Pravni osnov za donošenje ove Odluke je član 14. stav 4. Zakona o eksproprijaciji („Službene novine Federacije Bosne i Hercegovine“, br. 70/07, 36/10, 25/12, 34/16), koji propisuje nadležnost općinskog/gradskog vijeća za utvrđivanje javnog interesa za izgradnju objekta ili izvođenje radova na području općine/grada gdje se namjerava graditi objekat ili izvoditi radovi (saobraćajnice, dalekovodi, gasovodi, telekomunikacije, vodoprivredni objekti i dr.).

Prema pravnom mišljenju Federalne uprave za geodetske i imovinsko-pravne poslove Sarajevo gradsko vijeće može utvrditi javni interes ako se radi o dijelu magistralne ceste ili nekom od objekata magistralne ceste na gradskom području.

Članom 28. Statuta Grada Mostara („Službeni glasnik Grada Mostara“, broj 4/04 i „Službeni glasnik Grada Mostara”, broj 8/09 i 15/10) propisana je nadležnost Gradskog vijeća Grada Mostara.

**II - RAZLOZI DONOŠENJA ODLUKE**

Odlukom Vlade Federacije Bosne i Hercegovine V.broj 640/2021 od 15.04.2021.godine („Službene novine Federacije Bosne i Hercegovine“ broj: 31/21) proglašen je javni interes za projekat „Rekonstrukcija raskrsnice na M17, stacionaža 7+800 km, sjeverni ulaz u grad Mostar (dionica Potoci)“.

Predmetni projekat je u skladu sa Izmjenama i dopunama Regulacionog plana „Zalik“ („Službeni glasnik Grada Mostara“, broj 11/12), a kojim planskim dokumentom je na predmetnom lokalitetu planirana kružna raskrsnica, odnosno izgradnja denivelisane raskrsnice.

Ova saobraćajnica je ujedno i sjeverni ulaz-izlaz iz Mostara, zbog čega je jako opterećena, pogotovo u ljetnim mjesecima kada je pojačan saobraćaj prema moru, pa je bilo neophodno pristupiti rekonstrukciji iste kako bi se ovaj pravac saobraćajno rasteretio.

**III - FINANSIJSKA SREDSTVA**

Sredstva za realizaciju ove odluke osigurat će JP „Ceste Federacije BiH“ d.o.o. Sarajevo, kao korisnik eksproprijacije, jer u skladu sa odredba člana 37. Zakona o eksproprijaciji („Službene novine Federacije BiH“ broj:70/07, 36/10, 25/12, 34/16) troškove postupka eksproprijacije snosi korisnik eksproprijacije.

Dopisom Federalnog ministarstva prometa i komunikacija broj:09-23-44-1659-2/20 od 22.04.2021.godine obaviješteni smo da se projekat izgradnje i rješavanja spoja magistralnih cesta M17 i M17.4 u Mostaru finansira iz Budžeta Federacije BiH za 2021.godinu („Službene novine Federacije BiH“ broj 21/21).

Odlukom broj V.300/2000 od 28.02.2020.godine godinu o usvajanju programa utroška sredstava „Kapitalni transferi Javnim preduzećima-transfer za izgradnju autocesta i brzih cesta“ utvrđenih budžetom Federacije BiH za 2020.godinu Federalnom ministarstvu saobraćaja i komunikacija („Službene novine Federacije BiH“ broj 17/20) utvrđeno je da su za projekat izgradnje i rješavanja spoja magistralnih cesta M6.1 i M17, te sanacija i rekonstrukcija magistralnih cesta u gradu Mostaru osigurana sredstva u iznosu od 13.000.000,00 KM, implementator JP „Ceste Federacije BiH“ d.o.o. Sarajevo, od kojeg iznosa je za eksproprijaciju osigurano 760.000,00 KM.