

Bosna i Hercegovina

Federacija Bosne i Hercegovine

Hercegovačko-neretvanska županija

GRAD MOSTAR

Hrvatski jezik

**ODLUKA**

**o utemeljenju Zdravstvenog vijeća Grada Mostara**

Predlagač:Gradonačelnik

Obrađivač: Odjel za društvene djelatnosti

Mostar, travanj 2021. godine

Na temelju članka 14. stavak 2. Zakona o zdravstvenoj zaštiti(„Službene novine Federacije Bosne i Hercegovine“, 46/10 i 75/13), članka 66. Zakona o pravima, obvezama i odgovornostima pacijenata(„Službene novine Federacije Bosne i Hercegovine“, 46/10) i članka 28. Statuta Grada Mostara („Gradski službeni glasnik Grada Mostara“, broj 4/04 i „Službeni glasnik Grada Mostara“, broj 8/09 i 15/10), Gradsko vijeće Grada Mostara na \_\_\_\_ sjednici održanoj dana\_\_\_\_\_\_\_\_ 2021. godine, d o n o s i

# O D L U K U

o utemeljenju Zdravstvenog vijeća Grada Mostara

**Članak 1.**

**(Predmet odluke)**

Ovom Odlukom utemeljuje se Zdravstveno vijeće Grada Mostara i utvrđuje njegova nadležnost, broj članova, sastav, te način rada.

**Članak 2.**

**(Poslovi Zdravstvenog vijeća)**

(1) Zdravstveno vijeće obavlja sljedeće poslove:

* predlaže i evaluira provođenje zdravstvene zaštite na području Grada Mostara,
* daje mišljenje na planove i programe zdravstvene zaštite na području Grada Mostara, te

predlaže mjere za poboljšanje dostupnosti i kvalitete zdravstvene zaštite na području grada,

* prati povrede pojedinačnih prava pacijenata na području Grada Mostara,
* predlaže poduzimanje mjera za zaštitu i unapređenje prava pacijenata na području Grada
* Mostara,
* prati primjenu propisa na području Grada Mostara koji se odnose na zaštitu prava i interesa pacijenata,
* obavještava Zdravstveno vijeće u Ministarstvu zdravstva, rada i socijalne skrbi HNŽ-a o

slučajevima težih povreda prava koje mogu ugroziti živote ili zdravlje pacijenata,

* obavještava javnost o povredama prava pacijenata,
* podnosi Gradskom vijeću Grada Mostara godišnji izvještaj o svom radu, i obavlja i druge

poslove i zadatke u skladu sa Zakonom o pravima, obvezama i odgovornostima pacijenata,

* Zakonom o zdravstvenoj zaštiti kao i Poslovnikom o radu Zdravstvenog vijeća.

**Članak 3.**

**(Zadaci Zdravstvenog vijeća)**

1. Zdravstveno vijeće donosi Poslovnik o svome radu kojim se pobliže uređuje organizacija i način rada.
2. Zdravstveno vijeće u okviru poslova i zadataka koje obavlja aktivno će biti uključeno i imati će partnersku ulogu zajedno sa zdravstvenim ustanovama, nadležnim ministarstvima i drugim organima i institucijama koji se bave zdravstvenom zaštitom, u donošenju zakonskih i podzakonskih akata i drugih mjera u cilju adekvatnog zadovoljavanja potreba zdravstvene zaštite lokalnog stanovništva.

Članak 4.

(Broj članova Zdravstvenog vijeća)

Zdravstveno vijeće na području Grada Mostara će imati (8) osam članova.

Članak 5.

(Sudjelovanje u Zdravstvenom vijeću)

1. Gradonačelnik Grada Mostara će, na temelju Javnog poziva, imenovati predsjednika i članove Zdravstvenog vijeća iz reda:
2. predstavnika pacijenata,
3. mladih,
4. jedinice lokalne samouprave,
5. komora iz oblasti zdravstva,
6. stručnih udruženja i udruženja za zaštitu prava pacijenata,
7. sindikata,
8. zdravstvenih ustanova, odnosno privatnih praksi,
9. crvenog križa s područja jedinice lokalne samouprave.
10. U postupku predlaganja i imenovanja Zdravstvenog vijeća voditi će se računa da budu zastupljeni kvalificirani kandidati zdravstvene i nezdravstvene struke uz poštivanje principa nacionalne i rodne zastupljenosti.

Članak 6.

(Sazivanje sjednica Zdravstvenog vijeća)

1. Predsjednik Zdravstvenog vijeća je obvezan najkasnije u roku od 30 dana, računajući od dana dobijanja rješenja o imenovanju, sazvati prvu sjednicu Zdravstvenog vijeća Grada Mostara.
2. Sve tehničke i administrativneposlove u radu Zdravstvenog vijeća Grada Mostara će obavljati Služba za socijalne i stambene poslove, zdravstvo, raseljene osobe i izbjeglice Grada Mostara.

Članak 7.

(Čuvanje Službene tajne)

Zdravstveno vijeće je u svome radu obvezno postupati tako da ne ugrozi obvezu čuvanja službene tajne.

Članak 8.

(Mandat i naknada članova Zdravstvenog vijeća)

1. Mandat Zdravstvenog vijeća je 4 (četiri) godine.
2. Članovi Zdravstvenog vijeća imaju pravo na naknadu za svoj rad.
3. Visinu naknade iz prethodnog stavka posebnom odlukom utvrđuje gradonačelnik, a u skladu sa planiranim sredstvima u proračunu Grada Mostara.
4. Zdravstveno vijeće svake godine ima obvezu dostavljanja godišnjeg Izvješća o radu za prethodnu godinu kao i svog Programa rada za tekuću kalendarsku godinu.

Članak 9.

(Prestanak primjene)

Danom stupanja na snagu ove Odluke prestajevažiti Odluka o osnivanju Zdravstvenog vijeća Grada Mostara („Službeni glasnik Grada Mostara“, broj 2/12).

Članak 10.

(Stupanje na snagu)

Ova Odluka stupa na snagu narednog dana od dana donošenja, a objavit će se u „Službenom glasniku Grada Mostara“.

PREDSJEDNIK

Broj:\_\_\_\_\_\_\_\_\_\_\_\_\_\_/21

# Mostar,\_\_\_\_\_\_\_\_\_\_\_\_2021. godine Salem Marić

### O B R A Z L O Ž E NJ E

## Pravni temelj za donošenje Odluke

Pravni temelj za donošenje ove Odluke je odredba članka 14. Zakona o zdravstvenoj zaštiti („Službene novine Federacije BiH“,broj: 46/10 i 75/13) kojom je propisano da se društvena briga za zdravlje na nivou općine ostvaruje se osnivanjem zdravstvenog vijeća.

Člankom 66. Zakona o pravima, obvezama i odgovornostima pacijenata («Službene novine Federacije BiH»broj: 40/10) propisano je da se u cilju ostvarivanja i unapređenja prava pacijenata osnivaju zdravstvenavijeća jedinica lokalne samouprave, županijskog ministarstva i Federalnog ministarstva zdravstva.

Ovlaštenje za donošenje Odluke od strane Gradskog vijeća regulirano je odredbom članka 28. Statuta Grada Mostara („Gradski službeni glasnik Grada Mostara“, broj 4/04 i „Službeni glasnik Grada Mostara“, broj 8/09 i 15/10).

1. **Razlozi donošenja Odluke**

Zakonom o zdravstvenoj zaštiti je propisano da društvena briga za zdravlje na nivou općine obuhvaća ocjenjivanje rada zdravstvenih ustanova i kvalitetu zdravstvenih usluga, kao i osiguranje financijskih sredstava za unapređenje njihovog rada i kvalitetu zdravstvenih usluga u skladu sa potrebama stanovništva i mogućnostima jedinice lokalne samouprave.

Navedena društvena briga se ostvaruje osnivanjem zdravstvenog vijeća na nivou općine koji planira i evaluira provođenje zdravstvene zaštite na području jedinice lokalne samouprave, daje mišljenje na planove i programe zdravstvene zaštite za područje lokalne samouprave, predlaže mjere za poboljšanje dostupnosti i kvaliteta zdravstvene zaštite, prati povrede prava pacijenata i poduzima mjere za unapređenje tih prava na svom području, te obavlja i druge poslove i zadatke u skladu sa propisima o pravima, obvezama i odgovornostima pacijenata.

Zakonom o pravima,obvezama i odgovornostima pacijenata propisano je da se na nivou lokalne samouprave osniva zdravstveno vijeće koje broji najmanje osam članova iz reda zdravstvenih i nezdravstvenih struka. Bliže određenje broja i sastava članova zdravstvenog vijeća, mandat, način izbora, kao i način financiranja zdravstvenog vijeća određuje se statutom općine.

1. **Sredstva za realiziranje Odluke**

Za provođenje Odluke planirati financijska sredstva u Proračunu Grada Mostara (naknada za rad članova Zdravstvenog vijeća Grada Mostara).